CELEX: 31981D0869
Language: el
Date: 1981-08-12 00:00:00
Title: 81/869/EOK: Απόφαση τής Επιτροπής τής 12ης Αυγούστου 1981 περί χορηγήσεως αδείας στή Γαλλική Δημοκρατία νά καθιερώσει καθεστώς ενδοκοινοτικής επιτηρήσεως τών εισαγωγών ορισμένων προϊόντων καταγωγής τρίτης χώρας, τά οποία τίθενται σέ ελεύθερη κυκλοφορία στήν Κοινότητα, καί οι οποίες εισαγωγές είναι δυνατόν νά αποτελέσουν αντικείμενο προστατευτικών μέτρων δύναμει τού άρθρου 115 τής συνθήκης (Το κείμενο στην γαλλική γλώσσα είναι το μόνο αυθεντικό)

Avis juridique important

|

31981D0869

81/869/EOK: Απόφαση τής Επιτροπής τής 12ης Αυγούστου 1981 περί χορηγήσεως αδείας στή Γαλλική Δημοκρατία νά καθιερώσει καθεστώς ενδοκοινοτικής επιτηρήσεως τών εισαγωγών ορισμένων προϊόντων καταγωγής τρίτης χώρας, τά οποία τίθενται σέ ελεύθερη κυκλοφορία στήν Κοινότητα, καί οι οποίες εισαγωγές είναι δυνατόν νά αποτελέσουν αντικείμενο προστατευτικών μέτρων δύναμει τού άρθρου 115 τής συνθήκης (Το κείμενο στην γαλλική γλώσσα είναι το μόνο αυθεντικό)  

Επίσημη Εφημερίδα αριθ. L 318 της 07/11/1981 σ. 0029 - 0030

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 12ης Αυγούστου 1981  περί χορηγήσεως αδείας στη Γαλλική Δημοκρατία να καθιερώσει καθεστώς ενδοκοινοτικής επιτηρήσεως των εισαγωγών ορισμένων προϊόντων καταγωγής τρίτης χώρας, τα οποία τίθενται σε ελεύθερη κυκλοφορία στην Κοινότητα, και οι οποίες εισαγωγές είναι δυνατόν να αποτελέσουν αντικείμενο προστατευτικών μέτρων δυνάμει του άρθρου 115 της συνθήκης  (Το κείμενο στη γαλλική γλώσσα είναι το μόνο αυθεντικό)  (81/869/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 115 εδάφιο πρώτο,  την απόφαση 80/47/ΕΟΚ της Επιτροπής της 20ής Δεκεμβρίου 1979 περί των μέτρων επιτηρήσεως και προστασίας που τα Κράτη μέλη μπορούν να λάβουν, κατόπιν χορηγήσεως αδείας, έναντι της εισαγωγής ορισμένων προϊόντων καταγωγής τρίτων χωρών, τα οποία τίθενται σε ελεύθερη κυκλοφορία σε άλλο Κράτος μέλος (1), και ιδίως τα άρθρα 1 και 2,  Εκτιμώντας:  ότι, δυνάμει της αποφάσεως 80/47/ΕΟΚ, τα Κράτη μέλη δύνανται να προβούν στην καθιέρωση καθεστώτος ενδοκοινοτικής επιτηρήσεως των εισαγωγών που αναφέρονται σε αυτή, μόνο κατόπιν προηγούμενης χορηγήσεως αδείας εκ μέρους της Επιτροπής·  ότι, δια της αποφάσεως 80/605/ΕΟΚ (2), η Επιτροπή χορήγησε άδεια στα Κράτη μέλη να καθιερώσουν, το καθένα σε ότι το αφορά, καθεστώς ενδοκοινοτικής επιτηρήσεως ορισμένων εισαγωγών·  ότι στις 24 Ιουλίου 1981 η γαλλική κυβέρνηση υπέβαλε αιτήσεις ενδοκοινοτικής επιτηρήσεως για ορισμένο αριθμό άλλων προϊόντων·  ότι η Επιτροπή, με βάση τα κριτήρια που καθορίζονται στις αποφάσεις 80/47/ΕΟΚ, εξέτασε διεξοδικά τα στοιχεία που της παρασχέθηκαν προς υποστήριξη αυτών των αιτήσεων·  ότι εξέτασε ιδίως αν ήταν δυνατόν να αποτελέσουν οι εισαγωγές αντικείμενο των μέτρων ενδοκοινοτικής επιτηρήσεως δυνάμει του άρθρου 2 της αποφάσεως 80/47/ΕΟΚ, αν είχαν παρασχεθεί στοιχεία όσον αφορά τις επικαλούμενες οικονομικές δυσχέρειες και αν είχαν προκληθεί εκτροπές στο εμπόριο κατά τη διάρκεια των ετών αναφοράς που προβλέπονται στην απόφαση 80/47/ΕΟΚ ή αν είχαν υποβληθεί αιτήσεις χορηγήσεως τίτλου ενδοκοινοτικής εισαγωγής·  ότι, όπως προκύπτει από αυτή την εξέταση, οι εισαγωγές, οι οποίες αναφέρονται στο παράρτημα, ενδέχεται να επιδεινώσουν και να παρατείνουν τις υφιστάμενες οικονομικές δυσχέρειες και ότι ως εκ τούτου, κρίνεται σκόπιμο να χορηγηθεί άδεια στη Γαλλική Δημοκρατία να υποβάλει τις εισαγωγές αυτές σε καθεστώς ενδοκοινοτικής επιτηρήσεως μέχρι το τέλος του 1981,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Χορηγείται άδεια στη Γαλλική Δημοκρατία να προβεί σε ενδοκοινοτική επιτήρηση των εισαγωγών που αναφέρονται στο παράρτημα, σύμφωνα με την απόφαση 80/47/ΕΟΚ, μέχρι τις 31 Δεκεμβρίου 1981.  Άρθρο 2  Η παρούσα απόφαση απευθύνεται στη Γαλλική Δημοκρατία.  Έγινε στις Βρυξέλλες, στις 12 Αυγούστου 1981.  Για την 'Επιτροπή  Edgard PISANI  Μέλος της Επιτροπής  (1) ΕΕ αριθ. L 16 της 22. 1. 1980, σ. 14.  (2) ΕΕ αριθ. L 164 της 30. 6. 1980, σ. 20.  ΠΑΡΑΡΤΗΜΑ  Α. Υφαντουργικά προϊόντα για τα οποία έχουν καταρτισθεί κατηγορίες (1)  1.2 // Κατηγορία  // Χώρες καταγωγής  // 24  // Φιλιππίνες  // 26  // Ταϋλάνδη  Β. Άλλα προϊόντα  1.2.3.4 //   //   //   //   // Κλάση του Κοινού  Δασμολογίου   // Κώδικας NIMEXE  // Περιγραφή εμπορευμάτων   // Χώρες καταγωγής   //   //   //   //   // ex 85.21 Δ ΙΙ  // 85.21-62, 64, 66, 68  // Ηλεκτρονικαί μικροκατασκευαί:  κυκλώματα πλήρη και έτερα  // Ιαπωνία  //   //   //   //  (1) Βλέπε κανονισμό (ΕΟΚ) αριθ. 3063/79 της Επιτροπής (ΕΕ αριθ. L 347 της 31. 12. 1979).